Document ID: 32007R1520

KOMISSION ASETUS (EY) N:o 1520/2007,
annettu 19 päivänä joulukuuta 2007,
tiettyjen rehun lisäaineiden pysyvästä hyväksymisestä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 d artiklan 1 kohdan,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
sekä katsoo seuraavaa:
(1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä.
(2)
Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
(3)
Tämän asetuksen liitteissä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
(4)
Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi näitä hakemuksia käsitellään edelleen direktiivin 70/524/ETY 4 artiklan mukaisesti.
(5)
Mikro-organismivalmisteen Saccharomyces cerevisiae (MUCL 39885) käyttö lypsylehmien rehussa hyväksyttiin väliaikaisesti ensimmäisen kerran komission asetuksella (EY) N:o 879/2004 (3). On saatu uusia tietoja, jotka tukevat hakemusta tämän mikro-organismivalmisteen hyväksymiseksi lypsylehmien rehussa ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi olisi hyväksyttävä kyseisen mikro-organismivalmisteen käyttö ilman määräaikaa tämän asetuksen liitteessä I vahvistetulla tavalla.
(6)
Mikro-organismivalmisteen Enterococcus faecium (DSM 10663/NCIMB 10415) käyttö lihakalkkunoiden rehussa hyväksyttiin väliaikaisesti ensimmäisen kerran komission asetuksella (EY) N:o 1801/2003 (4). On saatu uusia tietoja, jotka tukevat hakemusta tämän mikro-organismivalmisteen hyväksymiseksi ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen mikro-organismivalmisteen käyttö olisi hyväksyttävä ilman määräaikaa tämän asetuksen liitteessä II vahvistetulla tavalla.
(7)
Mikro-organismivalmisteen Enterococcus faecium (DSM 10663/NCIMB 10415) käyttö koirien rehussa hyväksyttiin väliaikaisesti ensimmäisen kerran komission asetuksella (EY) N:o 1288/2004 (5). On saatu uusia tietoja, jotka tukevat hakemusta tämän mikro-organismivalmisteen hyväksymiseksi ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen mikro-organismivalmisteen käyttö olisi hyväksyttävä ilman määräaikaa tämän asetuksen liitteessä III vahvistetulla tavalla.
(8)
Mikro-organismivalmisteen Lactobacillus acidophilus (D2/CSL CECT 4529) käyttö munivien kanojen rehussa hyväksyttiin väliaikaisesti ensimmäisen kerran komission asetuksella (EY) N:o 2154/2003 (6). On saatu uusia tietoja, jotka tukevat hakemusta tämän mikro-organismivalmisteen hyväksymiseksi ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen mikro-organismivalmisteen käyttö olisi hyväksyttävä ilman määräaikaa tämän asetuksen liitteessä IV vahvistetulla tavalla.
(9)
Endo-1,4-beeta-glukanaasia EC 3.2.1.4, jota tuottaa Trichoderma longibrachiatum (IMI SD 142), sisältävän entsyymivalmisteen käyttö porsaiden rehussa hyväksyttiin väliaikaisesti ensimmäisen kerran komission asetuksella (EY) N:o 1436/98 (7). On saatu uusia tietoja, jotka tukevat hakemusta kyseisen entsyymivalmisteen hyväksymiseksi ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö olisi hyväksyttävä ilman määräaikaa tämän asetuksen liitteessä V vahvistetulla tavalla.
(10)
Hakemusasiakirjojen arvioinnin perusteella voidaan todeta, että olisi vaadittava joitakin menettelyjä työntekijöiden suojelemiseksi liitteissä mainituille lisäaineille altistumiselta. Tällainen suoja olisi varmistettava soveltamalla toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY (8).
(11)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Hyväksytään ryhmään ”Mikro-organismit” kuuluvan liitteen I mukaisen valmisteen käyttö lisäaineena eläinten rehussa ilman määräaikaa kyseisessä liitteessä vahvistetuin edellytyksin.
2 artikla
Hyväksytään ryhmään ”Mikro-organismit” kuuluvan liitteen II mukaisen valmisteen käyttö lisäaineena eläinten rehussa ilman määräaikaa kyseisessä liitteessä vahvistetuin edellytyksin.
3 artikla
Hyväksytään ryhmään ”Mikro-organismit” kuuluvan liitteen III mukaisen valmisteen käyttö lisäaineena eläinten rehussa ilman määräaikaa kyseisessä liitteessä vahvistetuin edellytyksin.
4 artikla
Hyväksytään ryhmään ”Mikro-organismit” kuuluvan liitteen IV mukaisen valmisteen käyttö lisäaineena eläinten rehussa ilman määräaikaa kyseisessä liitteessä vahvistetuin edellytyksin.
5 artikla
Hyväksytään ryhmään ”Entsyymit” kuuluvan liitteen V mukaisen valmisteen käyttö lisäaineena eläinten rehussa ilman määräaikaa kyseisessä liitteessä vahvistetuin edellytyksin.
6 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2007.

Labels: 3
16
17
6